2003-ban a magyar ifjúsági válogatottban szerepelt, az akkor togliatti Európa-bajnokságon, ahol bronzérmet szerzett a magyar válogatott. 2005-ben a magyar junior válogatott tagjaként részt vehetett a csehországi brnói világbajnokságon, ahol szintén szép eredménnyel tértek haza, ugyanis 4.-ek lettek. Ez időben a magyar B válogatott tagja lett. 2006-ban a főiskolás világbajnokságon vett részt, amit abban az évben Gdańskban rendeztek, és itt a magyar válogatott ezüstérmet szerzett. Ugyanebben az évben, Németh András a felnőtt magyar női válogatott akkori szövetségi kapitánya meghívta őt a válogatottba. 2007 márciusában szerepelt először a felnőtt válogatottban, Norvégiában, és első meccsén megszerezte a válogatottban első gólját. 2008-ban részt vett még egyszer a Főiskolás Világbajnokságon, ahol ismét 2.-ak lettek. 2008 decemberében részt vett a felnőtt válogatottal a 2008-as női kézilabda-Európa-bajnokságon.